system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Valea Lupului, Hunedoara?
assistant
Valea Lupului este un sat în comuna Baru din județul Hunedoara, Transilvania, România.

Lăcașuri de cult 
În satul Valea Lupului, se găsește o biserică de piatră, cu hramul „Duminica Orbului”. La ridicarea celui dintâi edificiu ecleziastic al localității, în secolul al XVII-lea, s-a folosit lemnul. Rectitorită în anul 1746 (în 1779 i s-a adăugat clopotnița), biserica a căzut pradă flăcărilor în 1788; aceeași soartă a avut-o lăcașul de cult următor, care a dispărut în anul 1882. Comisiile de recenzare ale anilor 1733, 1750, 1761-1762 și 1829-1831 înscriu primele două ctitorii în rândul lăcașurilor culte unite. Actualul edificiu, acoperit cu țiglă, a fost construit între anii 1888 și 1891, în timpul păstoririi preotului Nicolae Voin. La înălțarea sa a fost respectată planimetria bisericilor de tip „sală”, cu absida semicirculară a altarului nedecroșată. Turnul-clopotniță zvelt, prevăzut cu un coif piramidal, învelit în tablă (în rest, s-a optat pentru soluția țiglei), este flancat de două încăperi anexe, adosate în cursul renovării din 2008; alte lucrări de restaurare s-au desfășurat în anii 1974 și 1987. Accesul la interior se face printr-o singură ușă, amplasată pe latura de vest, protejată de un mic pridvor deschis. Lăcașul, pictat în 1985 de Petre Suciu, a fost târnosit în 1986. Până în 1948, biserica a deservit obștea unită locală..

Imagini

Vezi și 
Villa rustica de la Valea Lupului

Note 

Valea Lupului, Baru